title: ليكسمبورݣ
text: تيسكنو ف ليكسمبورݣ شويا كتر من نص د لمليون د الناس، و لعاصمة ديالها هي لمدينة د لوكسمبورݣ، اللي هي وحدا من لعواصم الربعة د لإتحاد لأوروپي (لعواصم لاخرا هي بريكسيل و ستراسبورݣ و فرانكفورت). اللغات الرسمية د لبلاد هوما الليكسمبورݣية و لألمانية و لفرانساوية، و لفلوس اللي كاتخدّم فيها هي لأورو. كتر من النص د السكان د لبلاد برانيين، حيت لإقتصاد د لبلاد خدام مزيان و فيها بزاف د لإمتيازات من الناحية لمادية. هي من لبلدان اللي أسسو لإتحاد لأوروپي و لأمم لمتحدة و لمنضمة د التعاون لإقتصادي و التنمية، و الناطو و لبينيلوكس.